নতুন কীর্তি গড়ে জুভেন্টাসের পাশে লেভারকুসেন
দুর্দান্ত একটি মৌসুম পার করছে বায়ার লেভারকুসেন। মাঠের ফুটবলে অসাধারণ নৈপুণ্য দেখানোর সঙ্গে গড়েছে নতুন নতুন সব কীর্তি। এবার আরেকটি কীর্তি ছুয়ে জুভেন্টাসের পাশে জার্মান ক্লাবটি।







ইউরোপের শীর্ষ লিগগুলোর মধ্যে এতদিন এক মৌসুমে টানা ৪২ ম্যাচ অপরাজিত থাকার রেকর্ড এককভাবে দখলে ছিল জুভেন্টাসের। তাদের সেই রেকর্ডেই ভাগ বসিয়েছে লেভারকুসেন। 




বৃহস্পতিবার রাতে ইউরোপা লিগে ওয়েস্ট হামকে ২-০ গোলে হারিয়ে চলতি মৌসুমে টানা ৪২ ম্যাচ অপরাজিত থাকার অবিশ্বাস্য যাত্রা অব্যাহত রেখেছে জাবি আলোনসোর দল। ২০১২-১৩ মৌসুমে ৪২ ম্যাচ অপরাজিত থাকার কীর্তি গড়েছিল জুভেন্টাস।
গত সপ্তাহে বার্লিনের বিপক্ষে ম্যাচ জিতে বুন্দেসলিগায় টানা ২৮ ম্যাচ অপরাজিত থেকে বায়ার্ন মিউনিখের রেকর্ড ছুয়েছিল লেভারকুসেন।
আগামীকাল রোববার ভার্ডার ব্রেমেনের বিপক্ষে জয় পেলেই প্রথমবার বুন্দেসলিগা শিরোপাও ঘরে তুলবে জার্মান ক্লাবটি। পাশাপাশি দুটি রেকর্ড নিজেদের করে নিবে আলোনসোর দল।

দুর্দান্ত একটি মৌসুম পার করছে বায়ার লেভারকুসেন। মাঠের ফুটবলে অসাধারণ নৈপুণ্য দেখানোর সঙ্গে গড়েছে নতুন নতুন সব কীর্তি। এবার আরেকটি কীর্তি ছুয়ে জুভেন্টাসের পাশে জার্মান ক্লাবটি।